**Galtvortskolen.net** er en norsk Harry Potter-nettside for barn og unge. Nettstedets ledere har arrangert offisielle rollespillarrangementer for nettstedets medlemmer siden 2008. I tillegg til det har de program på andre festivaler som Desucon, Torucon og Banzaicon.

Arrangementer
-------------

På Galtvortskolens arrangementer spiller medlemmer som den karakteren de har laget selv på nettstedet. Alle arrangementene utspiller seg i Harry Potter sin verden med kjente skoletimer fra Galtvort, tretrollmannsturneringen og rumpeldunk. Det første arrangement ble holdt til på Brattrein Hotell i Notodden i 2008, men i senere tid har de forflyttet seg til Hallingdal leirsted.

Bak er det et lag på 12 personer som står for planlegging og gjennomføring av arrangementer som passer best for barn og unge fra 11 til rundt 20 år med interesse for Harry Potter og skuespill.

Historie
--------

Galtvortskolen.net ble startet opp i 2004 av initiativtaker og gründer Anica Seljestad Brukergruppen har siden 2004 steget jevnt, og har fått godt over 1 million sidevisninger og med godt over 900 registrerte brukere.

I 2007 fikk hun Sam Eydes Nyskapningspris for sitt arbeid med barn og unge på og utenfor internett. Fra 2007 begynte nettstedets ledere å arrangere sommerleir på Notodden, hvor medlemmer selv kunne melde seg på. Sommerleiren ble i løpet av første arrangement utviklet til flere arrangementer, deriblant juleball og vinterfestival. Nettstedet arrangerer 3 offisielle arrangementer hvert år. Nettstedet har vært med i ungdomsprogrammet *Waschera* på TV 2 hvor nettstedets leder sammen med noen medlemmer fikk æren å være med.

I 2010 hadde Galtvortskolen.net ansvar for å skaffe dødsetere til den norske filmpremieren av Harry Potter og dødstalismanene. Det var medlemmene selv som var utkledd som dødsetere. Et direktesendt intervju ble sendt på NRK.

Selskapet Dogu AS overtok utfordring med å lansere en ny versjon i 2011.

I 2015 var Galtvortskolen.net's ledere med på TV-programinnslaget Senkveld Surprise.

Referanser
----------

1. ↑  «Galtvortskolen». 27. november 2018. Besøkt 13. desember 2021.
2. ↑  «GaltvortSkolen.net». *www.facebook.com*. Besøkt 13. desember 2021.
3. ↑  «Full pott for Potter-nett». *Nettavisen* **(norsk)**. 26. februar 2007. Besøkt 13. desember 2021.
4. ↑  Kumano-Ensby, Anne Linn (7. desember 2008). «Harry Potter på juleball». *NRK*. Besøkt 13. desember 2021.
5. ↑  Lilleåsen, Liv Rønnaug (12. juli 2012). «En uke i Harry Potter-land». *NRK*. Besøkt 13. desember 2021.
6. ↑  Hammer, Siri (1. juli 2009). «Snart klart for Galtvortskolen». *Telen* **(norsk)**. Besøkt 13. desember 2021.
7. ↑  Andersen, Kai (29. november 2010). «Rocka opp Galtvortskolen». *Telen* **(norsk)**. Besøkt 13. desember 2021.
8. ↑  nrk. «Galtvort skole». *NRK*. Besøkt 13. desember 2021.
9. ↑  Evensen, Beate (14. januar 2008). «Magi fra Heddal i Waschera». *Telen* **(norsk)**. Besøkt 13. desember 2021.
10. ↑  Rusten, Håkon (12. november 2010). «Klare for premiere». *Telen* **(norsk)**. Besøkt 13. desember 2021.
11. ↑  Rambøl, Kristoffer Pettersen (16. juli 2009). «Førpremiére på Harry Potter-filmen». *NRK*. Besøkt 13. desember 2021.
12. ↑  Dogu.no: Galtvortskolen-web Arkivert 25. februar 2016 hos Wayback Machine.
13. ↑  «Senkveld-Thomas kastes inn i Harry Potter-universet - uten å skjønne noen ting». *www.tv2.no* **(norsk)**. Besøkt 13. desember 2021.

Eksterne lenker
---------------

* Galtvortskolen.net
* Galtvortskolens arrangementer